ANNEX I

Centre específic d'Educació a distància: requisits de les persones participants, procés de selecció, llocs objecte de provisió i comissió de selecció

1. Requisits específics de les persones aspirants

Per a cobrir els llocs corresponents al Centre Específic d'Educació a Distància (CEED), les persones participants hauran de pertànyer a algun dels següents cossos i especialitats d'acord amb el lloc al qual s'opte:

|  |  |  |
| --- | --- | --- |
| **CODI** | **ESPECIALITAT** | **REQUISIT B2 INGLÉS** |
| 128 | EDUCACIÓ PRIMÀRIA. |  |
| 152 | EDUCACIÓ ESPECIAL: PEDAGOGIA TERAPÈUTICA |  |
| 153 | FPA PRIMÀRIA |  |
| 201 | FILOSOFIA |  |
| 203 | LLATÍ |  |
| 204 | LLENGUA CASTELLANA I LITERATURA |  |
| 205 | GEOGRAFIA I HISTÒRIA |  |
| 206 | MATEMÀTIQUES |  |
| 207 | FÍSICA I QUÍMICA |  |
| 208 | BIOLOGIA I GEOLOGIA |  |
| 209 | DIBUIX |  |
| 210 | FRANCÉS |  |
| 211 | ANGLÉS |  |
| 212 | ALEMANY |  |
| 216 | MÚSICA |  |
| 218 | ORIENTACIÓ EDUCATIVA |  |
| 219 | TECNOLOGIA |  |
| 222 | FORMACIÓ I ORIENTACIÓ LABORAL |  |
| 237 | PROCESSOS I PRODUCTES EN ARTS GRÀFIQUES |  |
| 243 | HOSTALERIA I TURISME | \* |
| 254 | INFORMÀTICA | \* |
| 256 | LLENGUA I LITERATURA VALENCIANA |  |
| 261 | ECONOMIA |  |
| 263 | ADMINISTRACIÓ D'EMPRESES | \* |
| 265 | ORGANITZACIÓ I GESTIÓ COMERCIAL | \* |
| 288 | FPA COMUNICACIÓ (CASTELLÀ) |  |
| 292 | FPA CIENTÍFIC/TECNOLÒGIC |  |
| 293 | FPA CIÈNCIES SOCIALS |  |
| 294 | FPA COMUNICACIÓ (ANGLÉS) |  |
| 295 | FPA COMUNICACIÓ (VALENCIÀ/ANGLÉS) | \* |
| 296 | FPA COMUNICACIÓ (FRANCÉS) |  |
| 297 | FPA COMUNICACIÓ (VALENCIÀ) |  |
| 334 | INSTAL·LACIONS I MANT. D'EQUIPS TÈRMICS I DE FLUIDS |  |
| 347 | PERRUQUERIA |  |
| 350 | PROCESSOS COMERCIALS | \* |
| 351 | PROCESSOS DE GESTIÓ ADMINISTRATIVA |  |
| 352 | PRODUCCIÓ D'ARTS GRÀFIQUES |  |
| 356 | SISTEMES I APLICACIONS INFORMÀTIQUES | \* |
| 358 | TÈCNIQUES I PROCEDIMENTS D'IMATGE I SO |  |

292 FPA Científic-Tecnològic. El personal docent que opte a esta matèria haurà de tindre alguna de les següents especialitats: Matemàtiques, Física i Química, Biologia i Geologia, Tecnologia i Anàlisi i Química Industrial.

293 FPA Ciències Socials. El personal docent que opte a esta matèria haurà de tindre alguna de les següents especialitats: Filosofia, Geografia i Història, Orientació Educativa, Formació i Orientació Laboral, Intervenció Sociocomunitària i Economia.

295 FPA Comunicació: Valencià – Anglés. El personal docent que opte a esta matèria haurà de tindre alguna de les següents especialitats: Valencià, Inglés, Llengua Castellana i Literatura, amb els requisits de nivell C1 de valencià i de nivell C1 d'anglés.

2. Procés de selecció

El procés de selecció es desenrotllarà conforme al que s'establix en la convocatòria i comprendrà les següents especificacions.

La selecció es realitzarà en dos fases: la fase 1, de valoració de mèrits, d'acord amb el que es preveu en l'annex II, i la fase 2, de simulació d'una tutoria col·lectiva síncrona en la modalitat distancia virtual.

La prova consistirà en una pràctica d'una tutoria síncrona col·lectiva en una de les ensenyances que conformen l'oferta formativa del CEED: el programa A de la Llei 1/95 de la Formació de Persones Adultes, els Batxillerats i els Cicles Formatius de Grau Superior de la Formació Professional.

La comissió tècnica de selecció posarà a la disposició de les persones aspirants un ordinador amb sistema operatiu i el programari utilitzat en el CEED i un canó de projecció o similar.

Per a la valoració d'este apartat, la comissió tècnica de selecció tindrà en compte, especialment, els aspectes següents:

- El bon ús de les estratègies de comunicació oral en el diàleg didàctic amb l'alumnat.

- Les estratègies de motivació i d'interacció.

- Les estratègies de resolució de dificultats i dubtes de l'alumnat.

- L'adequació del vocabulari emprat.

- L'atenció a qualsevol tipus de diversitat que presente l'alumnat.

- Les indicacions de caràcter procedimental per a assegurar l'èxit de l'experiència d'aprenentatge.

A més, la persona aspirant respondrà a qüestions formulades per la comissió tècnica de selecció relatives a la pràctica que acaba de realitzar i/o a qualsevol aspecte de la modalitat d'educació a distància virtual.

Per a la superació de la fase de selecció, les persones participants hauran d'obtindre un mínim de 10 punts en esta fase.

3. Comissió tècnica de selecció

La comissió tècnica de selecció per a cobrir els llocs del Centre Específic d'Educació a Distància (CEED) estarà formada per:

a) El subdirector general de Centres Docents o la persona en qui delegue, que actuarà com a president.

b) Una persona funcionària designada per la Direcció General d'Innovació Educativa i Ordenació, relacionada amb la Formació de Persones Adultes.

c) Un inspector o inspectora d'educació amb experiència en este àmbit, designat per la Inspecció General d'Educació.

d) Una persona funcionària, amb experiència en este àmbit, designada per la Subdirecció General de Formació del Professorat.

e) Una persona funcionària de la Direcció General de Personal Docent, designada per esta, que assumirà la secretaria.