ANNEX I

Centres docents en establiments penitenciaris: requisits de les persones participants, procés de selecció, llocs objecte de provisió i comissió de selecció

1. *Participants*

Per a cobrir els llocs per a impartir les ensenyances corresponents a la Formació inicial de Persones Adultes (FIPA) o Educació Secundària de Persones Adultes (ESPA), les persones sol·licitants hauran de pertànyer al cos de mestres o de professors d'Ensenyança Secundària i tindre alguna de les especialitats docents que en este mateix apartat es determinen.

|  |  |
| --- | --- |
| CENTRES | Cos/Especialitat |
| 03015488 Centre Públic  FPA Pla de La Vallonga -  Alacant | MESTRES  124 - Música  152 - Educació Especial: Pedagogia Terapèutica  153 - FPA Primària  156 - FPA Comunicació (Inglés)  157 - FPA Comunicació (Francés)    PROFESSORAT ENS. SECUNDÀRIA  292 - FPA Científic/Tecnològic  293 - FPA Ciències Socials  294 - FPA Comunicació (Inglés)  295 - FPA Comunicació (Valencià/Anglés)  297 - FPA Comunicació (Valencià) |
| 03017497 Centre Públic  FPA La Talaia –   Villena | MESTRES  152 - Educació Especial: Pedagogia  Terapèutica  153 - FPA Primària  156 - FPA Comunicació (Inglés)    PROFESSORAT ENS. SECUNDÀRIA  292 - FPA Científic/Tecnològic  293 - FPA Ciències Socials  294 - FPA Comunicació (Inglés)  297 - FPA Comunicació (Valencià) |
| 12005881 Centre Públic  FPA Victoria Kent -  Castelló de la Plana | MESTRES  153 - FPA Primària  156 - FPA Comunicació (Inglés)  157 - FPA Comunicació (Francés)    PROFESSORAT ENS. SECUNDÀRIA  292 - FPA Científic/Tecnològic  293 - FPA Ciències Socials  295 - FPA Comunicació (Valencià/Anglés) |
| 12007309 Centre Públic  FPA El Pla del Puig -  Albocàsser | MESTRES  152 - Educació Especial: Pedagogia  Terapèutica  153 - FPA Primària    PROFESSORAT ENS. SECUNDÀRIA  292 - FPA Científic/Tecnològic  293 - FPA Ciències Socials  295 - FPA Comunicació (Valencià/Anglés)  297 - FPA Comunicació (Valencià) |
| 46023951 Centre Públic  FPA Presentació Sáez -  Picassent | MESTRES  153 - FPA Primària  156 - FPA Comunicació (Inglés)  157 - FPA Comunicació (Francés)    PROFESSORAT ENS. SECUNDÀRIA  292 - FPA Científic/Tecnològic  293 - FPA Ciències Socials  294 - FPA Comunicació (Inglés)  297 - FPA Comunicació (Valencià) |

*2. Procés de selecció:*

El procés de selecció es desenrotllarà conforme al que s'establix en la convocatòria i comprendrà les següents especificacions.

*Fase 1: Valoració de mèrits (fins a un màxim de 20 punts*)*.*

En esta fase (valorada de 0 a 20 punts) s'aplicarà el barem de mèrits conforme s'establix en l'annex II d'esta convocatòria. Tindrà consideració de mèrits específics:

*a*) Tindre experiència prèvia, justificada en el full de servicis, en els centres de formació de persones adultes. Esta experiència específica s'haurà d'acreditar mitjançant la presentació del full de servicis corresponent i comptabilitzarà en l'apartat 1.3 del barem que figura a l'annex II d'esta convocatòria.

*b*) Comptar amb formació o haver desenrotllat projectes específics,

que s'haurà d'acreditar mitjançant la presentació dels certificats

corresponents en relació amb:

– Educació emocional.

– Salut mental.

– Alteracions greus de la conducta.

– Conductes autolesives i idees suïcides.

– Trastorns de la conducta.

– Igualtat en la diversitat, coeducació, identitat de gènere i educació sexual.

– Tutories entre iguals, mediació i resolució de conflictes.

– Actualització metodològica i didàctica específica de l'especialitat per la qual s'opta.

*Fase 2: Entrega i defensa d'un projecte de treball (fins a un màxim de 20 punts*)*.*

Esta fase consistix en la presentació i defensa oral, el mateix dia que es convoque a la persona participant, d'un projecte de treball en què es desenrotlle una proposta raonada de les estratègies d'actuació docent en formació de persones adultes amb les particularitats pròpies d'un establiment penitenciari i una situació d'aprenentatge adaptada, original i d'elaboració pròpia. El projecte serà lliurat a la comissió tècnica de selecció en format paper el mateix dia de la defensa.

El projecte de treball ha de ser original i d'elaboració pròpia, amb les especificacions següents: el tipus de lletra ha de ser Times New Roman 12 punts i interlineat 1,5 i una extensió màxima de 20 pàgines, incloent tant la portada com qualsevol altre element que forme part del document.

*3. Comissió tècnica de selecció*

La comissió tècnica de selecció per a cobrir els llocs en centres de Formació de Persones Adultes en els establiments penitenciaris estarà formada per:

*a*) La persona titular de la Subdirecció General d'Ordenació o la persona en qui delegue, que actuarà com a presidenta.

*b*) La persona titular de la direcció de Servici d'Ordenació Acadèmica o la persona en qui delegue.

*c*) Un tècnic o una tècnica designat per la Direcció General d'Innovació Educativa i Ordenació.

*d*) Un inspector o inspectora d'educació, amb experiència en este àmbit, designat per la Inspecció General d'Educació.

e) Una persona funcionària de la Direcció General d'Innovació Educativa i Ordenació, designada per esta, que assumirà la secretaria.